Document ID: 31990R0388

*****
ΚΑΝΟΝΙΣΜΟΣ (ΕΟΚ) αριθ. 388/90 ΤΟΥ ΣΥΜΒΟΥΛΙΟΥ
της 12ης Φεβρουαρίου 1990
για την τροποποίηση του κανονισμού (ΕΟΚ) αριθ. 822/87 για την κοινή οργάνωση της αμπελοοινικής αγοράς
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 1236/89 (2), και ιδίως το άρθρο 39 παράγραφος 10 δεύτερο εδάφιο,
την πρόταση της Επιτροπής,
Εκτιμώντας:
ότι, επειδή εξακολουθούν να υπάρχουν οι δυσχέρειες που διατυπώθηκαν στην Ελλάδα για την εφαρμογή των διατάξεων του άρθρου 39 του κανονισμού (ΕΟΚ) αριθ. 822/87, δικαιολογείται η παράταση, για μία ακόμη περίοδο εμπορίας, της παρεκκλίσεως που επιτρέπει την εφαρμογή, στη χώρα αυτή, της υποχρεωτικής απόσταξης σύμφωνα με ειδικές διατάξεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 39 του κανονισμού (ΕΟΚ) αριθ. 822/87, η παράγραφος 10 αντικαθίσταται από το ακόλουθο κείμενο:
«10. Κατά παρέκκλιση από το παρόν άρθρο, για τις περιόδους 1985/86, 1986/87, 1987/88, 1988/89 και 1989/90, η υποχρεωτική απόσταξη μπορεί να εφαρμόζεται στην Ελλάδα σύμφωνα με ειδικές διατάξεις στις οποίες λαμβάνονται υπόψη οι δυσχέρειες που διαπιστώνονται στη χώρα αυτή, ιδίως όσον αφορά τη σαφή γνώση των αποδόσεων στο εκτάριο. Οι διατάξεις αυτές θεσπίζονται σύμφωνα με τη διαδικασία που προβλέπεται στο άρθρο 83.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 1990.

Labels: 7
17